**Wann ist dat? – Joohrstahlen**

**Anleiden**

Speel för Koppels vun üm um bi söss Schölerschen un Schölers

Speeltiet: 15 bet 20 Min.

**Afloop:**

Maak Koppels vun üm un bi söss Schölers. Jeedeen Koppel kriegt twee Tüten (een mit Tahlwöör, een mit Tahlen). Denn warrt en Speelbaas fastleggt.

Jede Hupen vun de Korten warrt nu dörchmengeleert. Denn warrt twee Hupen henleggt: een mit de Johrstahlen un een mit de Johrswöör.

Der Speelbaas kriegt den Hupen mit de Johrswöör. De annern Schölers nehmt jeedeen twee Korten mit Johrstahlen, de se mit de Schrift na baven vör sik henleggt.

De Speelbaas dreiht nu jümmer de böverste Koort üm un leest de Johrstahl vör. Süht en Schööler de passende Koort vör sik, wedderholt he de Johrstahl luut. He dröff denn dat Kartenpoor an de Siet leggen un kriggt en ne’e Kort vun‘n Dutt.

Mellt sik nüms in‘e rechte Tied, dreiht de Baas de neegste Kort üm un leest de Johrstahl vör.

Wenn de Baas keen Kort mehr hett, warrt nee mengeleert un dat geiht vun vörn los.

Wichtig is, dat allens fix geiht, dormit dat Speel nich to eenfach is.

**So kannst du dat ok spelen:**

De Baas kriegt den Hupen mit de Tahlen un de Spelers den mit de Tahlenwöör.

Denn deckt de Speelbaas de böverste Koort op, so dat all dat to sehn kriegt. He seggt aver nix. De, de de Koort hett, seggt de Tahl luut un kriggt dat Poor.

**Oder so:**

All Johrswöör warrt op den Disch leggt, dat all Spelers se lesen köönt. De Speelbaas hett den Hupen mit de Johrstalen un deckt en Koort op. De Spelers kiekt, dat se de passende Koort as Eerste finnen doot. Denn wiest se de Tahl un snackt se ut. Wenn allens richtig is, dröfft se dat Poor beholen.

Mit fründlichen Tostimmen vun: ©Hueber Verlag, Lehrwerkservice Ideen 1

Trechtmaakt op Platt vun Heike Hiestermann, Beraterin für die Region und die Sprachen Niederdeutsch und Saterfriesisch, Landesschulbehörde Niedersachsen, 11/2020